5.ΑΠΟΦ ΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 42538/889/78 της 20 Σεπτ./3 Οκτ.  1978 (ΦΕΚ Β΄ 852) Περί εισφοράς υπέρ των Λιμενικών Ταμείων της ιδιωτικής χρήσεως τουριστικών πλοίων και πλοιαρίων. Έχοντες υπ’ όψει τας διατάξεις του άρθρου 12 παρ. 3 του Νόμου 438/1976 (ΦΕΚ Α/27-9-1976), αποφασίζομεν: 1.Η υπό του άρθρου 12 παρ. 3 του Νόμου 438/1976 προβλεπομένη εισφορά των υπό ξένην σημαίαν τουριστικών πλοίων και πλοιαρίων ήτις ανέρχεται εις το ποσόν των 15 δολλαρίων κατά πόδα ολικού μήκους, βεβαιούται και εισπράττεται κατά την εξής διαδικασία: α)Η εισφορά βεβαιούται και εισπράττεται, εφ’ όσον το σκάφος παρέμεινε επί πλήρες έτος εν Ελλάδι, που του Λιμενικού Ταμείου ή του αντ’ αυτού υφισταμένου Οργανισμού Λιμένος εις την περιοχήν των οποίων ελλιμενίζετο το σκάφος ή ετέρου Λιμενικού Ταμείου ή Οργανισμού ο οποίος να διαπιστώση την μη καταβολήν της. β)Η ετησία παραμονή πρέπει να είναι συμπεπληρωμένη και υπολογίζεται από 1ης Νοεμβρίου 1976, ημερομηνίας ενάρξεως εφαρμογής του Νόμου. γ)Η κατά τα ανωτέρω εισφορά είναι ανεξάρτητος τυχόν ετέρων επιβαρύνσεων εξ άλλων λόγων ή ειδικών τινών διευκολύνσεων (πρόσδεσις, παραβολή εις κρηπιδώματα, ύδρευσις κ.λπ.) και  οφείλεται είτε το σκάφος κινείται, είτε ευρίσκεται εις ακινησίαν. «δ.-Η εξόφληση της εισφοράς θα γίνεται, κατόπιν βεβαιωτικού εγγράφου του Λιμενικού Ταμείου ή Οργανισμού, δια καταβολής αυτούσιου συναλλάγματος στην Τράπεζα της Ελλάδος ή, σύμφωνα με τον Νόμ. 1083/1980, σ’ οποιαδήποτε άλλη Τράπεζα, νόμιμα εξουσιοδοτημένη, προς αγορά και πώληση συναλλάγματος και ξένων τραπεζικών γραμματίων. Η Τράπεζα στην οποία γίνεται η καταβολή, θα αποδίδει στο δικαιούχο Λιμενικό Ταμείο ή Οργανισμό το προϊόν της εισπράξεως σε δραχμές, με την τρέχουσα τιμή του συναλλάγματος κατά την ημέρα της καταβολής». Η περιπτ. δ΄ τροποποιήθηκε ως άνω από την 42538/1171/29 Δεκ. 1981-13 Ιαν. 1982 (ΦΕΚ Β΄ 6) απόφ. Υπουργού Εμπορικής Ναυτιλίας. ε)Μετά την καταβολήν θα χορηγείται υπό του Λιμενικού Ταμείου ή Οργανισμού αποδεικτικόν πληρωμής το οποίον θα αναγράφη την ημερομηνίαν ενάρξεως και λήξεως της ετησίας περιόδου. 2.Ο χρόνος παραμονής του σκάφους αποδεικνύεται δια παντός προσφόρου μέσου (δελτίον κινήσεως, βιβλία καταπόπλου, πίνακες διαχειμάσεως θαλαμηγών κ.λπ.) δι’ ο έκαστος Οργανισμός ή Λιμενικόν Ταμείον, προκειμένου να εξασφαλίση την είσπραξιν της ανωτέρω υπέρ αυτού εισφοράς, οφείλει να λαμβάνει παρά της οικείας Λιμενικής Αρχής τα απαραίτητα στοιχεία περί κατάπλου εκ του εξωτερικού ή απόπλου δια το εξωτερικόν παντός σκάφους της εν θέματι κατηγορίας. 3.Εφ’ όσον το πλοίον παραμένει μονίμως εις την Ελλάδα μεθ’ εκάστην συμπλήρωσιν ετησίας παραμονής το Λιμενικόν Ταμείον ή ο Οργανισμός της περιοχής μεριμνά δια την εκ νέου βεβαίωσιν και είσπραξιν της εισφοράς. 